ศูนย์อำนวยการบรรเทาสาธารณภัย ปภ.รายงานสถานการณ์สาธารณภัย วันที่ 11 สิงหาคม 2561 (เวลา 07.00 น.)
สถานการณ์อุทกภัย ตั้งแต่วันที่ 17 ก.ค. - 11 ส.ค.61 เกิดน้ำท่วมฉับพลัน น้ำป่าไหลหลาก น้ำล้นตลิ่ง และดินถล่มในพื้นที่ 30 จังหวัด สถานการณ์คลี่คลายแล้ว 20 จังหวัด คงสถานการณ์ 10 จังหวัด ได้แก่ นครพนม อุลราชธานี บึงกาฬ สกลนคร กาฬสินธุ์ เพชรบุรี สุราษฎร์ธานี หนองคาย และระนองทั้งหมด 37 อำเภอ 182 ตำบล 1308 หมู่บ้าน  มีประชาชนได้รับผลกระทบ  25,631 ครัวเรือน 63,850 คน

แนวโน้มระดับน้ำ 

ระดับน้ำเพิ่มขึ้น : บึงกาฬ  ยโสธร (ลุ่มน้ำเซบาย) เพชรบุรี  หนองคาย
ระดับน้ำลดลง : นครพนม อุบลราชธานี  สกลนคร กาฬสินธุ์  ยโสธร (ลุ่มน้ำชี) ระนอง 
ระดับน้ำทรงตัว : สุราษฎร์ธานี

ทั้งนี้จังหวัดร้อยเอ็ด ปัจจุบันสถานการณ์คลี่คลายแล้ว แต่ยังมีน้ำท่วมขังในพื้นที่ลุ่มการเกษตรบางพื้นที่

การช่วยเหลือ

จังหวัด ปภ.จังหวัด หน่วยทหาร กำลังพลและส่วนราชการให้ความช่วยเหลือเร่งระบายน้ำออกจากพื้นที่ จัดเรือรับส่งบริการประชาชน พร้อมติดตั้งป้ายแจ้งเตือน  ขณะที่อาสาสมัคร อปพร. มูลนิธิ เหล่ากาชาดจังหวัด  ได้มอบถุงยังชีพ ยาเวชภัณฑ์ น้ำดื่ม อาหารแห้ง และอาสาสมัคร มูลนิธิต่างๆ  ช่วยประชาชนขนย้ายข้าวของเครื่องใช้ขึ้นที่สูง


กองอำนวยการป้องกันและบรรเทาสาธารณภัยกลาง (กอปภ.ก.) ติดตามสภาวะอากาศพบว่า หลายพื้นที่ยังคงมีฝนตกต่อเนื่อง และสถานการณ์น้ำท่าหลายจังหวัดอยู่ในเกณฑ์เฝ้าระวังและเพิ่มสูงขึ้น กอปรกับพายุดีเปรสชันบริเวณทะเลจีนใตตอนบนทำให้มีภาวะเสี่ยงที่จะฝนเพิ่มขึ้น ปริมาณฝนสะสมเพิ่มขึ้นด้วย อาจส่งผลให้เกิดน้ำท่วมฉับพลัน  น้ำป่าไหลหลาก น้ำล้นตลิ่ง และดินโคลนถล่ม

ในช่วงวันที่ 13-16 สิงหาคม 2561 บริเวณภาคเหนือ ภาคตะวันออกเฉียงเหนือ มีฝนตกเพิ่มมากขึ้น รวมทั้งคลื่นลมในทะเลอันดามันสูง 2-4 เมตร อ่าวไทยตอนบน คลื่นสูง 2-3 เมตร ชาวเรือและประชาชนที่อาศัยบริเวณชายฝั่งอาจได้รับผลกระทบจากคลื่นลมแรง

เฝ้าระวังสถานการณ์คลื่นลมแรง

ภาคกลาง 4 จังหวัด ได้แก่ ชลบุรี ระยอง จันทบุรี และตราด

ภาคใต้  6 จังหวัด ได้แก่ ระนอง พังงา ภูเก็ต กระบี่ ตรัง และสตูล